નવી દિલ્હી: એલપીજી ગેસની જેમ કેન્દ્ર સરકાર હવે કેરોસીન પરની સબસિડી પણ સીધી લોકોના ખાતામાં ટ્રાન્સફર કરવા પર વિચારણા કરી રહી નથી. સરકારનું માનવું છે કે ૩-૪ વર્ષમાં કેરોસીનનો ઉપયોગ સંપૂર્ણપણે બંધ થઇ જશે. કેટલાંક રાજ્ય પોતાને કેરોસીન મુક્ત જાહેર કરી ચૂક્યાં છે. તેના પરિણામે કેરોસીન પરની સબસિડી પણ ૩-૪ વર્ષમાં સંપૂર્ણપણે સમાપ્ત થઇ જશે અને તેનું કારણ એ છે કે ઇલેક્ટ્રિફિકેશન અને એલપીજી ગેસના કનેક્શનની સંખ્યા ઝડપથી વધી રહી છે. માટે કેન્દ્ર સરકાર હવે કેરોસીનના વૈકલ્પિક સ્રોતના ઉપયોગને પ્રોત્સાહન આપી રહી છે એમ એક અધિકારીએ જણાવ્યું હતું.